**И З В Е С Т У В А Њ Е**

**за изработка на измени и дополнувања на Законот за животната средина**

**1. Назив на Министерството**:

Министерството за животна средина и просторно планирање започна со изработка на измени и дополнувања на Законот за животната средина.

**2. Проблем:**

Главен проблем пoради кој се пристапи кон измени и дополнување на Законот за животната средина е непостоење одредби во законот со кој се дефинира, идентификува и управување со контаминирано подрачје на кое што е утврдено загадување на медиумите на животната средина при што сериозноста од можните влијанија на животната средина и здравјето на луѓето е со такво значење што е неопходна ремедијација на истото.

Исто така, врз основа на досегашното спроведување на одредбите од законот со кои се пропишува спроведувањето на стручните испити за оцена на влијанието на проектот врз животната средина, стратегиска оцена на животната средина и постапување со средства за ладење и/или производи кои содржат средства за ладење се увиде потребата од допрецизирање на одредбите во законот со кои се уредува ова прашање. Дополнителен проблем е уредување на статусот на експертите за оцена на влијанието на проектот врз животната средина и експертите за стратегиска оцена на животната средина.

Дополнително, утврдена е потребата и за допрецизирање и доуредување на делот за надоместоци за животната средина за поефикасна наплата, како и стимулирање на поеколошкото однесување на граѓаните.

**3.** **Цел:** Главна цел која треба да се постигне со Законот за изменување и дополнување на Законот за животната средина е:

- дефинирање, воспоставување на систем за идентификување и управување со контаминираните подрачја заради надминување на негативните влијанија врз животната средина и здравјето на луѓето;

- подобрување и унапредување на постапката за спроведување на стручните испити за оцена на влијанието на проектот врз животната средина, стратегиска оцена на животната средина и постапување со средства за ладење и/или производи кои содржат средства за ладење како и уредување на статусот на експертите за оцена на влијанието на проектот врз животната средина и експертите за стратегиска оцена на животната средина;

- појаснување и допрецизирање на одредбите од Законот за животната средина кои се однесуваат на надоместоците за животната средина.

**4.** **Временска рамка за изготвување на законот:**

* Септември 2018 година - почеток на подготовката на измените и дополнувањата на законот и подготовка на извештај за проценка на влијанието врз регулативата;
* Мај 2019 година - објава на нацрт верзија на текстот на измените на законите и нацрт верзија на извештајот за проценка на влијанието на регулативата на Единствениот Национален електронски регистар на прописи во Република Северна Македонија ([www.ener.gov.mk](http://www.ener.gov.mk)) и на веб страната на Министерство за животна средина и просторно планирање за доставување на коментари и забелешки по истата и спроведување на консултации со засегнати страни;
* Јуни 2019 година - Доставување на текстот на измените и дополнувањата на законот до Владата на Република Северна Македонија.

**5. Засегнати страни:**

1. Органи на државна управа :
* Министерство за економија;
* Министерство за финансии;
* Министерство за внатрешни работи;
* Министерство за земјоделство, шумарство и водостопанство;
* Министерство за здравство;
* Министерство за информатичко општество и администрација;
* Заменик претседател на Владата на РСМ задолжен за економски прашања;
* Царинска управа на Република Северна Македонија;
* Центар за управување со кризи;
* Дирекција за заштита и спасување;
1. Единици на локална самоуправа
* ЗЕЛС (Заедница на единици на локална самоуправа).
1. Стопански Комори
* Стопанска Комора на Република Северна Македонија;
* Сојуз на Стопански комори и
* Стопанска Комора на Северозападна Македонија.
1. Здружение на експерти за животна средина - Еко дијалог
2. Здружение на сервисери за ладење и климатизација и
3. Невладини организации кои делуваат во полето на заштитата на животната средина

**6. Начин на вклучување на засегната јавност:**

Организирање на посебни состаноци со засегнатите страни, јавен увид и доставување на текстот на законот до засегнатите страни.

1. **Електронска адреса каде засегнатите страни ќе можат да ја преземат електронската верзија на предлог измените на законот и нацрт Извештајот за ПВР:**

[www.ener.gov.mk](http://www.ener.gov.mk)

[www.moepp.gov.mk](http://www.moepp.gov.mk)

1. **Адреса и/или електронска адреса каде ќе можат да се достават мислењата, забелешките и сугестиите:**

infoeko@moepp.gov.mk

1. **Одговорно лице за контакт во министерството:**

Билјана Тешева, email: B.Teseva@moepp.gov.mk

Назим Алити, email: N.Aliti@moepp.gov.mk

Весна Петрушевска, email: V.Petrusevska@moepp.gov.mk